Mesterskapet ble gjennomført i Norge som et initiativ satt i gang av Kulturdepartementet for å tilby norske pokerspillere muligheten til å konkurrere på norsk jord. Det er en del av endringen i loven fra 1. januar 2015. Da ble poker lovlig å spille hjemme med maks 10 spillere for maks 1 000 kr hver. I tillegg ble det lov å arrangere et Norgesmesterskap i poker bestående av tre forskjellige turneringsformer og fem regionale kvalifiseringer.